wickkiey/tamil-wikipedia-chunked huggingface dataset:
# பந்தனா குமாரி

## தனிப்பட்ட வாழ்க்கை

பந்தனா 11 மார்ச் 1974 அன்று பீகாரில் உள்ள சமஸ்திபூரில் பூமிகார் பிராமணக் குடும்பத்தில் பிறந்தார். இவரது தந்தையின் பெயர் பிரஜ் கிசோர் சர்மா. பீகார் மாநில பாடத்திட்டத்தின் கீழ் மாநில வாரியத்தின் கீழ் 1991-இல் முசாபர்பூரில் உள்ள இராம் பிரிச் பெனிபுரி பள்ளியில் மேல்நிலைக் கல்வியினை முடித்தார். பந்தனா 1994-இல் முசாபர்பூரில் உள்ள பாபாசாகேப் பீம்ராவ். அம்பேத்கர் பல்கலைக்கழகத்தில் இளங்கலைப் பட்டம் பெற்றார். இவரது கணவர் பெயர் சஜ்ஜன் குமார். இவர் இல்லத்தரசியாகவும் சமூக சேவகியாகவும் உள்ளார். இவர் தனது கணவர், மகனுடன் தில்லி சாலிமார் பாக் பகுதியில் வசித்து வருகிறார்.
# பந்தனா குமாரி

## அரசியல்

திசம்பர் 2013-இல் நடந்த சட்டமன்றத் தேர்தலில், பந்தனா குமாரி தில்லியில் உள்ள சாலிமார் பாக் தொகுதியிலி<nowiki/>ருந்து சட்டமன்ற உறுப்பினராகத் தேர்ந்தெடுக்கப்பட்டார். மூன்று முறை சட்டமன்ற உறுப்பினராக இருந்த பாரதிய ஜனதா கட்சியின் இரவீந்தர் நாத் பன்சாலை 10,651 வாக்குகள் வித்தியாசத்தில் தோற்கடித்தார். இவர் 47,235 வாக்குகள் பெற்றார். இந்தத் தொகுதி 1993 முதல் பாஜக வசம் இருந்தது. சாலிமார் பாக் 1993-இல் பாஜகவின் முதல்வர் சாகிப் சிங் வர்மாவின் தொகுதியாகவும் இருந்தது.  
பந்தனா ஆம் ஆத்மி கட்சியின் பெண்கள் பிரிவின் பிரிவின் தலைவரானார். நகரில் பெண்களின் பாதுகாப்பு குறித்த பிரச்சனைகளை எழுப்பினார். ஆம் ஆத்மியின் பெண்கள் பிரிவு மற்றும் இளைஞர் பிரிவு பெண்கள் மற்றும் மூத்த குடிமக்களுக்கான 22 கிராமின் சேவா வாகனங்களை 2014 திசம்பரில் தில்லி மெட்ரோ நிலையங்களிலிருந்து பெண்களின் பாதுகாப்பு மற்றும் பெண் வாக்காளர்களைக் கவரும் வகையில் தொடங்கிவைத்தார். பந்தனா 2015ஆம் ஆண்டு தில்லி சட்டப் பேரவைத் தேர்தலில் சாலிமார் பாக்கில் மீண்டும் போட்டியிட்டார்.  
நிலைக்குழு துணைத் தலைவரான புது தில்லி மாநகராட்சி மன்ற உறுப்பினராக பாஜகவின் ரேகா குப்தாவை பந்தனா 10,978 வாக்குகள் வித்தியாசத்தில் தோற்கடித்தார். இவர் 2013 தேர்தல்களை விட அதிக வாக்குகள் (62,656) பெற்றார்.  
தில்லியில் மொத்தமுள்ள 70 இடங்களில் ஆம் ஆத்மி 67 இடங்களில் வெற்றி பெற்றது. 12 பிப்ரவரி 2015 அன்று தில்லியின் ஆறாவது சட்டப் பேரவையின் துணை சபாநாயகர் பதவிக்கு பந்தனா குமாரி வேட்பாளராக இருப்பார் என்று அறிவித்தது. பிப்ரவரி 23 அன்று, இவர் முறையாக துணை சபாநாயகராக தேர்ந்தெடுக்கப்பட்டார். சட்டப்பேரவைத் தலைவராக ராம் நிவாஸ் கோயல் பொறுப்பேற்றார்.
# யூக்கான் பன்னாட்டு கதைகூறல் விழா

**யூக்கான் பன்னாட்டு கதை கூறல் விழா** (Yukon International Storytelling Festival) என்பது ஒவ்வொரு கோடைகாலத்திலும் யூக்கானின் வைட்ஹார்ஸில் பொதுவாக திறந்தவெளிச் சூழலில் நடத்தப்பட்ட ஒரு கதை கூறல் விழாவாகும். லூயிஸ் ப்ராஃபீட்-லெப்லாங்க் மற்றும் ஆன் டெய்லர் ஆகியோர் இக்கதை கூறல் விழாவின் இணை நிறுவனர்கள் ஆவர். வடக்கு டச்சோன் தேசத்தைச் சேர்ந்த ப்ராஃபீட்-லெப்லாங்க், யூக்கானின் கடைசி டாகிஷ் வம்சத்தில் ஒருவரான ஏஞ்சலா சிட்னியின் (1902 &#x2013; 1991) மருமகள் ஆவார். தெற்கு யூக்கானின் டாகிஷ் மக்களின் கதைகளைப் பாதுகாப்பதற்காக சிட்னி தனது வாழ்க்கையை அர்ப்பணித்திருந்தார், 1984 ஆம் ஆண்டில் சிட்னி தனது மக்களின் கதைகளை உலக அளவிலான பார்வையாளர்களுக்குப் பரப்புவதற்காக டொராண்டோ கதை சொல்லும் விழாவிற்குப் பயணிக்க வேண்டியிருந்தது என்பதை உணர்ந்தபோது, யூக்கான் கதைகளைப் பகிர்ந்து கொள்வதற்கான உள்ளூரில் ஒரு இடத்தைக் கண்டுபிடிக்க ப்ரோஃபீட்-லெப்லாங்க் மற்றும் டெய்லர் ஆகியோருக்கு உந்துதல் ஏற்பட்டது. 1987 ஆம் ஆண்டில் ஆர்வமுள்ள தரப்பினர் ஒன்று கூடி 1988 ஆம் ஆண்டில் முதல் யூக்கான் கதைகூறல் விழாவைத் திட்டமிட்டனர். பின்னர் இது யூக்கான் மற்றும் கனடாவின் எல்லைக்கு அப்பாலும் வளர்ந்து, பூர்வீக மக்களின் கதைகூறல், துருவங்களைச் சுற்றி அமைந்துள்ள நாடுகளுக்கு முக்கியத்துவம் கொடுத்து உலகம் முழுவதிலுமிருந்து கதைசொல்லிகளை ஈர்த்தது.
# யூக்கான் பன்னாட்டு கதைகூறல் விழா

## வழக்கமான உள்ளூர் கதை சொல்லிகள்

ஜெர்ரி ஆல்ஃபிரெட் - மைக்கேல் எம்சுலி - ஆன்-லூயிசு ஜெனஸ்டு-பேக்வுட்சு பென்னி ஆகியோர் வழக்கமான உள்ளூர் கதைசொல்லிகளாகத் திகழ்கின்றனர்.
# குண்ட இலட்சுமி தேவி

**குண்ட இலட்சுமி தேவி** (*Gunda Lakshmi Devi*) ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 2014 முதல் 2019 வரை ஸ்ரீகாகுளம் சட்டமன்றத் தொகுதியிலிருந்து ஆந்திரப் பிரதேசச் சட்டமன்றத்தின் உறுப்பினராகப் பணியாற்றினார். 2024 சட்டமன்றத் தேர்தலில் போட்டியிட இவருக்குத் தெலுங்கு தேசம் கட்சி வாய்ப்பினை வழங்கவில்லை. கட்சியின் இந்த முடிவைத் தொடர்ந்து, இவருடைய ஆதரவாளர்கள் எதிர்ப்பு தெரிவித்தனர். சுயேச்சை வேட்பாளராகப் போட்டியிடப் போவதாக தேவி அறிவித்தார்.
# குண்ட இலட்சுமி தேவி

## இளமை

ஸ்ரீகாகுளத்தைச் சேர்ந்தவர் தேவி. இவர் வேலமா சமூகத்தைச் சேர்ந்தவர். இவருடைய கணவர் குண்டா அப்பலா சூர்யநாராயணனைத் தொடர்ந்து அரசியலில் நுழைந்து 2014 தேர்தலில் அறிமுகமானார். இவரது மகன் அமெரிக்காவில் குடியேறியுள்ளார்.
# குண்ட இலட்சுமி தேவி

## அரசியல்

தேவி, 2014 ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சி சார்பில் ஒய். எஸ். ஆர். காங்கிரஸ் கட்சியின் தர்மன பிரசாத ராவை 24,131 வாக்குகள் வித்தியாசத்தில் தோற்கடித்து வெற்றி பெற்றார்.  
முன்னதாக, ஸ்ரீகாகுளம் நகராட்சி துணைத் தலைவராகவும், தலைவராகவும் பணியாற்றியுள்ளார்.
# கதிர்க்கட்டு

("ஸ்டூக்ட்") உலர வைக்கப்பட்டுள்ளது.]]  
**கதிர்கட்டு** (*sheaf* ) என்பது பாரம்பரிய முறையில் அரிவாள் கொண்டு அறுவடை செய்யப்பட்ட தானியக் கதிர்களை கொத்தா கட்டிவைக்கும் ஒரு முறையாகும்.  
பாரம்பரியமாக கைகளால் அறுவடை செய்பவர்கள், அரிவாள்களைப் பயன்படுத்தி ஒரு குழுவாக அறுவடையில் ஈடுபடுவார்கள். அரிவாளால் அறுக்கப்பட்ட வைக்கோல் கொத்துக்களை இடதுபுறத்தில் வரிசையாக இட்டுச் செல்வர். இவை பின்னர் அவை சேகரிக்கப்பட்டு குறிப்பிட்ட அளவு கொண்டவையாக கட்டப்படும். கட்டுகளைக் கட்ட கயிறாக அறுவடை செய்யப்பட்ட பயிர்களின் வைக்கோலே பாரம்பரியமாக பயன்படுத்தப்படுகின்றன. இந்த கதிர்கட்டுகள் பின்னர் போர் போடப்பட்டு உலர்த்ததப்படுகின்றன. இங்கிலாந்தில் மூன்று முதல் எட்டு கதிர்கட்டுகள் கொண்டதாக ஒவ்வொரு போரும் போடப்படுவதுண்டு. இவ்கைப் போர்களின் மேல் பகுதியில் தானியக் கதிர்கள் உள்ளதாக இருக்கும். இது தானியத்தை நல்ல காற்றோட்டத்தால், தரையில் வைத்து உலர்த்தவும், பூச்சிகளிடமிருந்து காக்கவும் ஏற்றதாக உள்ளது. உலர்த்தபட்ட கதிர்கட்டுகள் பின்னர் தலைச் சுமையாகவே அல்லது வண்டியிலோ ஏற்றப்பட்டு கதிரடிக்கும் களத்திற்கு எடுத்துச் செல்லபடுகின்றன  )  
தொழில்மயமான நாடுகளில் அறுவடை இய்ந்திரமயமான பிறகு, கதிர்க்கட்டுகள் என்பது தேவையற்றவையாக மாற்றியுள்ளன. ஆனால் இன்னமும் கைகளால் அறுவடை செய்பவர் மத்தியில் கதிர்கட்டுகள் பரவலாக பயன்பாட்டில் உள்ளன.
# பதர்

**பதர்** (*Chaff*, (; ) என்பது தானியங்களைப் பாதுகாக்க உள்ள விதை உறைகள், பூக்களின் செதில் போன்ற பாகங்கள் அல்லது அறுவடைக்குப் பின் தானியத்தில் கலந்துள்ள வைக்கோல் போன்ற போன்ற தாவரப் பொருளின் துண்டுகளாகும். மனிதர்களால் பதரை செரிக்க முடியாது, ஆனால் இது கால்நடைகளுக்கு உணவாக இட்டோ, மண்ணில் இட்டு உழுதோ, அல்லது எரிக்கப்பட்டோ அழிக்கப்படுகின்றது.
# பதர்

## தானியப் பதர்

புற்களில் ( நெல், பார்லி, ஓட்ஸ், கோதுமை போன்ற தானியங்கள் உட்பட) முற்றிய விதைகள் மெல்லிய, உலர்ந்த, செதில்கள் ( க்ளூம்ஸ், லெம்மாஸ் மற்றும் பேலியாஸ் என அழைக்கப்படுகின்றன), தானியத்தைச் சுற்றி உலர்ந்த உமியாக (அல்லது மேலோடு) உருவாகின்றன. அறுவடைக்குப் பின் அவை அகற்றப்பட்டவுடன், பெரும்பாலும் பதர் என்று குறிப்பிடப்படுகிறன.  
காட்டு தானியங்களிலும், ஈன்கார்ன், எம்மர், ஸ்பெல்ட் கோதுமை, நெல் போன்ற பயிர்களின் உமிகள் ஒவ்வொரு விதையையும் இறுக்கமாக உமி மூடியதாக இருக்கின்றன. தானியத்தைப் பயன்படுத்துவதற்கு முன், உமிகளை அகற்ற வேண்டியது அவசியம்.  
தானியத்தை கதிரடித்த பின்னர் அதில் உள்ள பதரை தூற்றி அகற்றப்படுகிறது. பாரம்பரியமாக தானியத்தை முறத்தைக் கொண்டு கொட்டி லேசான காற்றில் பதர் அடித்துச் செல்லப்பட்டு எட்ட அடித்துச் செல்லப்படுகிறது. அப்போது காலுக்கு அடியில் விழும் தானியங்கள் சேகரிக்கப்படுகின்றன.  
தானியத்தின் ஒரு பகுதியாக இருக்கும் மெல்லிய, செதில் போன்ற பொருளான தவிட்டுடன் பதரைச் சேர்த்துக் குழப்பிக் கொள்ளக்கூடாது.
# பதர்

## பயன்

பதர் அடிப்படையிலான வடிகட்டிகளைப் பயன்படுத்துவது தண்ணீரில் உள்ள ஆர்சனிக்கு உள்ளடக்கத்தை லிட்டருக்கு 3 மைக்ரோகிராமாக குறைக்கும் என்று ஹங்கேரிய பொறியாளர் லாஸ்லோ ஷ்ரெம்மர் கண்டுபிடித்துள்ளார். நிலத்தடி நீர்நிலையிலிருந்து எடுக்கப்படும் நீரை இதன் வழியாக வடிகட்டி குடிநீர் வழங்கப்படும் பகுதிகளில் இது மிகவும் முக்கியமான ஒன்றாக உள்ளது.
# பூச்சோங் பெர்டானா எல்ஆர்டி நிலையம்

**பூச்சோங் பெர்டானா எல்ஆர்டி நிலையம்** (ஆங்கிலம்: *Puchong Perdana LRT Station*; மலாய்: *Stesen LRT Puchong Perdana*; சீனம்: 蒲种柏兰岭轻轨站) என்பது மலேசியா, சிலாங்கூர், பூச்சோங், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும்.  
இந்த நிலையம் சிலாங்கூர், பெட்டாலிங் மாவட்டம், பூச்சோங் நகர்ப் பகுதியில், பண்டார் புத்திரி எல்ஆர்டி நிலையம்; பூச்சோங் பிரிமா எல்ஆர்டி நிலையம் ஆகிய இரு எல்ஆர்டி நிலையங்களுக்கு இடையில் அமைந்துள்ளது.  
கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும். இந்த நிலையத்தில் 2 பக்கவாட்டுத் தளங்கள்; மற்றும் 2 வழித்தடங்கள் உள்ளன.
# பூச்சோங் பெர்டானா எல்ஆர்டி நிலையம்

## பொது

இந்த நிலையம் பெர்சியாரான் பூச்சோங் பெர்டானாவில் *(Persiaran Puchong Perdana)* அமைந்துள்ளது. பூச்சோங் பெர்மாய் *(Puchong Permai)* நகர்ப் பகுதியுடன் இணைக்கும் சுற்றுப் பாதையுடன் இணைக்கப்பட்டு உள்ள இந்த நிலையம், பூச்சோங் பெர்டானா வளாகத்திற்கு *(Kompleks Puchong Perdana)* அருகில் அமைந்துள்ளது.  
பூச்சோங் பெர்டானா *(Puchong Perdana)* மற்றும் பூச்சோங் இண்டா *(Puchong Indah)* குடியிருப்புகளுக்கு, இந்த நிலையம் முதனமையாகச் சேவை செய்கிறது.
# பூச்சோங் பெர்டானா எல்ஆர்டி நிலையம்

## பேருந்து சேவைகள்

### உதவி பேருந்துகள்

| பூச்சோங் பிரிமா எல்ஆர்டி நிலையம்
பூச்சோங் பெர்டானா எல்ஆர்டி நிலையம் | பூச்சோங் உத்தாமா | பெர்சியாரான் பூச்சோங் பெர்மாய் ⇌ பெர்சியாரான் பூச்சோங் பெர்டானா ⇌ பியூ சாலை 6/1 ⇌ பெர்சியாரான் பூச்சோங் உத்தாமா ⇌ பியூ சாலை 7/1 |  |
| --- | --- | --- | --- |
| **புத்ரா பெர்மாய் எம்ஆர்டி நிலைய நுழைவு A** | பூச்சோங் உத்தாமா | பூச்சோங் இண்டா
பூச்சோங் பெர்டானா எல்ஆர்டி | } |
# பூச்சோங் பெர்டானா எல்ஆர்டி நிலையம்

## பேருந்து சேவைகள்

### வேறு பேருந்துகள்

| பூச்சோங் ஜெயா எல்ஆர்டி நிலையம் | பூச்சோங் பிரிமா | தெஸ்கோ பூச்சோங் ⇌ பூச்சோங் செத்தியா நடைப்பாதை ⇌ புத்திரி மரவரிசை நடைபாதை ⇌ டிராக்டர் மலேசியா ⇌ பூச்சோங் பெர்டானா ⇌ பூச்சோங் பிரிமா எல்ஆர்டி நிலையம் ⇌ லில்லி அடுக்குமாடி வளாகம் ⇌ மெலோர் அடுக்குமாடி வளாகம் | } |
| --- | --- | --- | --- |
# தேர்த்தங்கல் பறவைகள் சரணாலயம்

**தேர்த்தங்கல் பறவைகள் சரணாலயம்**, தமிழ்நாட்டின் இராமநாதபுரம் மாவட்டம், பரமக்குடி வட்டம், நயினார்கோவில் ஊராட்சி ஒன்றியம், தேத்தாங்கால் ஊராட்சியில் உள்ள கண்மாயில் அமைந்துள்ள ராம்சர் ஈர நிலமாகும். 2010ஆம் ஆண்டில் தேர்தங்கல் கண்மாய் பறவைகள் சரணாலயமாக அறிவிக்கப்பட்டது. இது இராமநாதபுரத்திற்கு வடக்கே 15 கிலோ மீட்டர் தொலைவிலும்; பரமக்குடிக்குடிக்கு தென்கிழக்கே 32 கிலோ மீட்டர் தொலைவிலும் உள்ளது.  
தமிழகத்தில், 18 ராம்சார் பகுதிகள் ஏற்கனவே அறிவிக்கப்பட்டுள்ளது. அதில் 5 ராம்சார் நிலங்கள் இராமநாதபுரம் மாவட்டத்தில் உள்ளது. இந்நிலையில் 2025ஆம் ஆண்டில் இராமநாதபுரம் மாவட்டத்தில் உள்ள தேர்தங்கல் கண்மாய் மற்றும் சக்கரக்கோட்டை கண்மாய்கள் ராம்சர் ஈர நிலங்களாக அறிவிக்கப்பட்டுள்ளது. குளிர்காலத்தில் இவ்விரு கண்மாய்கள் வெளிநாட்டுப் பறவைகளின் சரணாலயமாக உள்ளது. இப்பகுதி பறவைகள் சரணாலயங்களாக மட்டுமின்றி, பல்லுயிர் இனப்பெருக்கம் நிறைந்த பாதுகாக்கப்பட்ட பகுதியாக வனத்துறை அறிவித்துள்ளது.
# தேர்த்தங்கல் பறவைகள் சரணாலயம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
- தமிழ்நாட்டின் பாதுகாக்கப்பட்ட இடங்கள்
# கோகூ

**சன் கோகூ** என்பது ஒரு கற்பனைப் பாத்திரமாகும் மற்றும் *டிராகன் பாலின்* மங்கா தொடரின் பிரதான நாயகன் ஆகும், இது அகிரா தொரியாமா என்பவரால் உருவாக்கப்பட்டது. அவன் சன் வுகோங் (ஜப்பானில் *சன் கோகூ* என்றும் மேற்கோளிலுள்ள மாமீன் ராஜா) என்ற 16வது நூற்றாண்டின் சீன நாவலான *Journey to the West* என்ற கதையின் பிரதான பாத்திரத்துடன் ஒப்பிட்டுப் பார்ப்பதாகவும், ஹாங்காங் போராட்ட திரைஞானம் மற்றும் ஜாக்கி சான் மற்றும் புரூசு லீ ஆகியவர்களிடமிருந்து வழிமுறை பெற்றதாகவும் கூறப்படுகிறது. கோகூ தனது முதல் *டிராகன் பாலின்* அத்தியாயமான *புல்மா மற்றும் சன் கோகூ* என்பது ஜப்பானில் உள்ள *வீக்கி ஷோனன் ஜம்பு* பத்திரிகையில் டிசம்பர் 3, 1984 அன்று பிரசுரமானது.  
கோகூ ஒரு பரிதாபமான, வான் கட்டிப்பட்ட இளைஞராக அறிமுகப்படுத்தப்படுகிறார், ஆர் martial கலை பயிற்சி செய்து, முக்கியமான சக்தி கொண்டவர். அவன் புல்மாவை சந்தித்து அவளுடன் ஏழு ஆசைகள் நிறைவேற்றும் டிராகன் பால்களை தேடும் பயணத்தில் பங்கேற்கின்றான். பயணத்தின் போது அவன் புதிய நண்பர்களை சந்தித்து, தன்னுடைய சக்தியை அதிகரிக்க முயற்சிக்கின்றான். கோகூ பெரியவராக வளர்ந்தபோது, பூமியின் சக்திவாய்ந்த போராளி ஆகிறான் மற்றும் புதிய தோல்விகளை சந்திக்கிறான், அவன் நண்பர்கள் மற்றும் குடும்பத்தின் உதவியுடன், மேலும் புதிய நண்பர்களையும் தேடிக் கொண்டிருக்கிறான்.  
**காகரோட்** என்ற பெயரில் பிறந்த அவருக்கு செயனின் இனத்தில் பிறந்தவர், வேஜிடா கிரகத்தில் பிறந்தவர், இவனை பிரீசா காப்பாரின் முறையைப் பின்பற்றுவதற்கு முன் இந்தக் கிரகம் அழிக்கப்படுவதற்குள், பிள்ளையாக பூமியில் அனுப்பப்படுவான். அவன் பூமியில் இறங்கும்போது, அந்த குழந்தை சன் கோஹான் என்பவரால் கண்டுபிடிக்கப்பட்டு, அவன் தாத்தாவாக ஆவதும், அந்த பிள்ளைக்கு கோகூ என்ற பெயர் இடப்படுகிறது. ஆரம்பத்தில் அவன் வன்முறையும் கடுமையான செயனி இயல்பினால் பூரிப்பானவராக இருந்தாலும், தவறான தலையில் காயம் அவரை மகிழ்ச்சியான, கவனக் குறைவான நபராக மாற்றியது. பெரிதாக நன்மைகளை உணர்ந்த பின்னர், தாத்தா கோஹானின் அன்பு மற்றும் போதனைகள் மற்றொரு முறையில் கோகூவை பாதிப்பதாகிவிடும், பிறகு கோகூ தனது முதல் மகனுக்கு கோஹான் என்று பெயர் வைக்கிறார், அவரை நினைவுகூர்ந்து.  
*டிராகன் பாலின்* நாயகனாக, கோகூ பல அத்தியாயங்களிலும், திரைப்படங்களிலும், தொலைக்காட்சி சிறப்பு நிகழ்ச்சிகளிலும் மற்றும் OVAs ஆகியவற்றில் தோன்றுகிறார் (*டிராகன் பால்*, *டிராகன் பால் Z*) மற்றும் அதன் தொடர்ச்சியான (*டிராகன் பால் GT*, *டிராகன் பால் சூப்பர்*), மேலும் பல படைப்பு விளையாட்டுகளிலும். தொடரின் உலகளாவிய பிரபலத்தினால், கோகூ உலகளாவியமாக மிகவும் recognisable மற்றும் சின்னமான மங்கா/ஆனிமே கேரெக்டர்களில் ஒன்றாக மாற்றப்பட்டுள்ளான். *டிராகன் பால்* தொடருக்கு அப்புறமாக, கோகூ தன்னுடைய காமிக் தொடரில் Neko Majin Z மற்றும் பிற பரோடி நிகழ்ச்சிகளில் தோன்றியுள்ளான். பெரும்பாலான மேற்கு ரசிகர்கள் முதலில் கோகூவின் முதியவரான பதிப்பை *டிராகன் பால் Z* ஆனிமே மூலம் அறிந்துள்ளனர், இது *டிராகன் பால்* மங்காவின் இறுதி 26 அத்தியாயங்களைப் பரிமாறியது, அவன் குழந்தையாக துவங்கிய பிறகு அந்நிய தேசங்களில் முதல் ஆனிமே தொடரின் குறைவான வெற்றியினால்.
# கோகூ

## பிறப்பும் உருவாக்கமும்

கோகூவும் *டிராகன் பால்* சரணடைதலும் அக்கிரா தொரியாமாவின் முன்கூட்டிய ஒரே பகுதி தொடரில் உள்ள *டிராகன் பாய்* எனும் படைப்பிலிருந்து உருவானது. இந்தக் கதைத் துறையில் நாயகன் கோகூவுடன் சிமிலாரான தோற்றத்தை கொண்டிருந்தாலும், அவனுக்கு ஒரு அலகு இழுத்திருந்தது. முதன்மை காரணமாக ஹாங்காங் கலை திரைப்படங்கள், பிரூஸ் லீ போன்ற திரைப்படங்கள் *என்டர் தி டிராகன்* (1973) மற்றும் ஜாக்கி சான் போன்ற திரைப்படங்கள் *டிரங்கன் மாஸ்டர்* (1978) ஆகியவை அடையாளமாக இருந்தன; தொரியாமா சொன்னார், "நான் இளைஞர் ஜாக்கி சானை அப்படி நினைத்தேன், அவரே கோகூவாக நடிக்க முடியாது என்று நான் நம்பினேன்." கோகூ பல வகையான ஆசிய சித்தர்தல் கலை முறைகளின் ஒரு கலவையையும் காரதே மற்றும் விங் சுன் ( குங்க்பு) ஆகியவற்றை பயன்படுத்துகின்றான்.  
புல்மா மற்றும் கோகூ முதன்மை நாயகர்களாக அறிமுகப்படுத்தப்பட்டார்கள், தொரியாமா கூறினார், பிறகு இன்னும் பிற நாயகர்கள் இணைந்து வருவார்கள் என்று, "அந்த வழியில், நான் அண்டை நாடுகளில் மனிதர்களை பரிசோதித்து அவர்களுடன் அவர்களது உறவுகளை விளக்க முடியும். எனக்கு நான் அதிகமான விளக்கங்களை சுட்டிக்காட்ட விரும்பவில்லை." அவர் மேலும் கூறினார், "குழந்தையாக, கோகூ உலகின் எதையும் அறிவதில்லை, ஆகையால் புல்மா இல்லாமல் அவன் பேசாத ஒரு நாயகனாக இருந்திருப்பான்." தொரியாமா கூறினார், தொரிஷிமா கோகூவையும் புல்மாவையும் இணைக்கும் உறவை உருவாக்க விரும்பினாலும் அது தொடரின் கீழ் இல்லாதது. செல் வாயிலாக கதையின் முடிவிற்கு கோஹான் தந்தையை பதிலாக கதையின் முக்கிய நாயகனாக ஆக வேண்டும் என்று தொடங்கப்பட்டது, ஆனால் தொரியாமா பின்னர் கோஹானை அது செய்யமுடியாதது என்று முடிவு செய்தார். தொரியாமா கூறினார், கோகூ மிகவும் சுயநலன் குணமுடையவர், அதனால் அவன் பாமர மக்களை பாதுகாப்பதற்கு அல்ல, பலமான எதிரிகளுடன் போராடுவதுதான் முக்கியம் என்று. இது காரணமாக, தொரியாமா இப்போது அனிமே உரைமைகளில் *டிராகன் பால்* கோகூவை அதிகரிக்கப்பட்ட கதாபாத்திரமாக காட்டுவது தன்னை கோபப்படுத்தியது. டொயேி கோகூவை ஒரு கதாபாத்திரமாக காட்டிக் கொண்டது, குறிப்பாக "டிராகன் பால் GT" அனிமே தொடரில் அவன் எப்போதும் தன் பேரன் பான் காப்பாற்றும் போது, தயாரிப்பாளர் கோஸோ மொரிஷிடா 1997 இல் வெளியான *Titanic* திரைப்படத்தின் மூலம் இவ்வாறு செயல்பட்டார்.
# கோகூ

## பிறப்பும் உருவாக்கமும்

### வடிவமைப்பு

கோகூ வேறொரு பெயருடன் உள்ள சன் வுகாங் (ஜப்பானில் சொன் கோகூ), பரிதியிலான மங்களூட்டயின் மைய நாயகன். சன் வுகாங் கதையின் கருத்தினைக் கற்பனை செய்து தொரியாமா, கோகூவை ஒரு மனித குழந்தையாக வடிவமைத்தார் மற்றும் அவனுக்கு ஒரு குரங்கு உதலை அளித்தார், அதுவே அவனுக்கு தனிப்பட்ட குணம் வழங்கும். தொரியாமா ஆரம்பத்தில் கோகூவை ஒரு புறக்கணிக்கப்பட்ட மனிதனாக வடிவமைக்கவில்லை, பிறகு பிற வட்டாரங்களைச் சேர்ந்த போராளிகளின் அறிமுகம் மூலம் அவனை சையன் ஆக உருவாக்கினார்.. கோகூவுக்கு எதை வேண்டுமானாலும் அந்த கிரகத்திற்கும் சில விஷயங்களை கடந்து செல்லும் திறனை கொடுக்கப்பட்டு, கதையின் வேகம் அதிகரிப்பதற்காக அவரது கர்மங்களை அதிகரித்தார்.  
என்றும் உள்ள அசைவுக்கு பின்னர் கொடுக்கப்பட்ட வடிவங்களை உருவாக்கிய உடைகள் புத்த மத அநுசரிகளின் எண்ணங்கள் மேலும் தாய் நிலைத் தோற்றத்தில் உள்ள மாற்றங்களைத் தவிர்த்து, சில செயலிழந்த மோன்க்களின் உடைகளை அடையாளமாக கொண்டது.
# கோகூ

## தோற்றங்கள்

கோகூ, டிசம்பர் 3, 1984ல் தொடங்கிய *டிராகன் பால்* தொடரின் பிரதான கதாநாயகன். தொடக்கத்தில் அவர் ஒரு சிறிய பையனாக இருந்து, ஒரு வயதுசென்ற பெண் புல்மாவை சந்திக்கிறார்.
# கோகூ

## கலாச்சார தாக்கம்

பிரபலமான பல பிரபலங்கள் கோகூவைப் பற்றிய தங்கள் உணர்வுகள் அல்லது பிரபலமான கலாச்சாரத்தில் அவரது அந்தஸ்து குறித்து கருத்து தெரிவித்துள்ளனர். உதாரணமாக, ஜாக்கி சான் கோகூ தனக்கு மிகவும் பிடித்த டிராகன் பால் கதாபாத்திரம் என்று கூறியுள்ளார். ஜெர்மன் ராக் இசைக்குழுவான சன் கோகூ, டிராகன் பால் கதாநாயகனின் பெயரைப் பெற்றுக்கொண்டது. இசைக்குழுவின் முன்னணி பாடகர் தாமஸ் டி, கோகூ இசைக்குழுவின் தத்துவத்தை உள்ளடக்கியவர் என்பதால் இந்தப் பெயரைத் தேர்ந்தெடுத்தார், அவர் "கோகூவின் அப்பாவித்தனம் மற்றும் மகிழ்ச்சியான தன்மையால் ஈர்க்கப்பட்டார், அதே நேரத்தில், உலகைக் காப்பாற்றும் ஒரு சிறந்த போர்வீரன்" என்று கூறினார். 2010 ஆம் ஆண்டில், சிங்கப்பூரின் கலை மற்றும் வடிவமைப்பு அருங்காட்சியகத்தில் நடந்த "ட்ரெச்சரஸ் ட்ரைஸ்" கண்காட்சியில் காட்சிப்படுத்தப்பட்ட சென்னின் சேகரிப்பின் ஒரு பகுதியாக, கனடாவில் பிறந்த ஹாங்காங் கலைஞர் எடிசன் சென்னால் கோகூவின் கண்ணாடியிழை சிலை உருவாக்கப்பட்டது, கோகூவின் முக அம்சங்களுக்குப் பதிலாக சென்னின் முக அம்சங்களுடன். ஸ்பானிஷ் தொழில்முறை டென்னிஸ் வீரர் ரஃபேல் நடாலின் குழந்தை பருவ உத்வேகமாக கோகூ எவ்வாறு இருந்தார் என்பதை விளக்கும் ஒரு கட்டுரையை CNN வெளியிட்டது, மேலும் நடாலின் "வேறொரு கிரகத்திலிருந்து" அவரது வழக்கத்திற்கு மாறான பாணி காரணமாக அவரை "டென்னிஸின் டிராகன் பந்து" என்று அழைத்தது.  
*One Piece* creator Eiichiro Oda and *Naruto* creator Masashi Kishimoto said that Goku inspired their protagonists as well as series structure, with *Tekken* Lars Alexandersson showing traits of a hero through his design inspired by Goku alongside Marvel Comic's Thor. Commenting on Goku's popularity, Kishimoto stated that when people hear the name "Son Goku", no longer do they think of the *Journey to the West* character, but instead *Dragon Ball*'s protagonist comes to mind. Additionally, for the second half of the series, Kishimoto created an ape named Son Goku in reference to Toriyama's character to the point the ape has four tails just like the four-star Dragon Ball Goku earned from his grandfather. In his book about Akira Toriyama published in 2004, Julius Weideman said Goku's journey and ever-growing strength resulted in the character winning "the admiration of young boys everywhere." Jason Thompson stated that unlike the "manly" heroes of other popular shōnen manga of the late 1980s and early 1990s, such as *City Hunter* and *Fist of the North Star*, Toriyama made his protagonist (Goku) cartoonish and small, thus starting a trend that Thompson says continues to this day. In 2015, the Japan Anniversary Association officially declared May 9 as "Goku Day". Goku is the first manga character to have a balloon at the Macy's Thanksgiving Day Parade, with his first appearance at the 2018 parade.
# கோகூ

## கலாச்சார தாக்கம்

### வணிகப் பொருட்கள்

கோகூவை அடிப்படையாகக் கொண்ட பல வணிகப் பொருட்கள் வெளியிடப்பட்டுள்ளன, அவற்றில் ஆக்ஷன் ஃபிகர்கள், ப்ளஷ்கள், மற்றும் சாவிக்கொத்துக்கள் அடங்கும்.
# ஜி. என். சாய்பாபா

**கோகரகொண்டா நாக சாய்பாபா** (*Gokarakonda Naga Saibaba*, 1967 - 12 அக்டோபர் 2024) என்பவர் ஆந்திரப் பிரதேசத்தின் அமலாபுரத்தைச் சேர்ந்த ஒரு அறிஞர், எழுத்தாளர், மனித உரிமை செயற்பாட்டாளர் ஆவார்.  
மாவோயிச அமைப்புகளுடன் தொடர்பு வைத்திருப்பதாக சாயிபாபா மீது இந்திய அதிகாரிகளால் குற்றம் சாட்டப்பட்டது. இது தொடர்பான வழக்கில் 2017 ஆம் ஆண்டு அமர்வு நீதிமன்றத்தால் இவருக்கு ஆயுள் தண்டனை விதிக்கப்பட்டது. பின்னர் 14 அக்டோபர் 2022 அன்று பம்பாய் உயர் நீதிமன்றத்தின் நாக்பூர் அமர்வால் சட்டவிரோத நடவடிக்கைகள் (தடுப்பு) சட்டத்தின் கீழ் இவர் மீதான குற்றச்சாட்டுகளில் இருந்து விடுவிக்கப்பட்டார்.  
தீர்ப்புக்குப் பிறகு, இந்திய உச்ச நீதிமன்றம் அந்த உத்தரவை நிறுத்தி வைத்து, வழக்கை மறு ஆய்வு செய்ய உயர் நீதிமன்றத்தைக் கேட்டுக் கொண்டது. 5 மார்ச் 2024 அன்று, சாய்பாபா (இவருடன் சேர்த்து விசாரிக்கப்பட்ட மற்ற ஐந்து பேர் ) மீண்டும் உயர் நீதிமன்றத்தால் விடுவிக்கப்பட்டார். பல்வேறு முட்டாள்தனமான ஆதாரங்கள் போன்ற காரணங்களால் அரசுத் தரப்பு வழக்கு செல்லாது என்று நீதிமன்றம் அறிவித்தது. மேலும் விசாரணை நீதிமன்றத்தின் தீர்ப்பை "நீதியின் தோல்வி" என்று கூறியது. இரண்டாவது விடுதலையை எதிர்த்து, உயர் நீதிமன்றத்தின் தீர்ப்பு வழங்கப்படுவதற்கு முன்பு, உச்ச நீதிமன்றத்தில் அரசு வழக்கு தொடர்ந்தது. பித்தப்பைக்கல் அறுவை சிகிச்சைக்குப் பின் ஏற்பட்ட சிக்கல்களைத் தொடர்ந்து, 12 அக்டோபர் 2024 அன்று இவர் இறந்தார்.
# ஜி. என். சாய்பாபா

## துவக்க வாழ்க்கையும், கல்வியும்

சாய்பாபா 1967 ஆம் ஆண்டு இந்தியாவின் ஆந்திரப் பிரதேச மாநிலத்தின் கிழக்கு கோதாவரியில் உள்ள அமலாபுரத்தில் ஒரு ஏழை வேளாண் விவசாயக் குடும்பத்தில் பிறந்தார். இளம்பிள்ளை வாதத்தால் பாதிக்கபட்ட இவர் ஐந்து வயதிலிருந்தே சக்கர நாற்காலியைப் பயன்படுத்திவந்தார்.
# ஜி. என். சாய்பாபா

## இலக்கியப் பங்களிப்புகள்

சாய்பாபா குரஜாதா அப்பாராவ், சிறீ சிறீ, கென்யாவின் நுகுகி வா தியங்கோ ஆகியோரிடமிருந்து இலக்கிய உத்வேகம் பெற்றார்.
# ஜி. என். சாய்பாபா

## இலக்கியப் பங்களிப்புகள்

### ஆய்வறிக்கை

-  
=
# வர்சா தீட்சித்

**வர்சா தீட்சித்** (*Varsha Dixit*) என்பவர் இந்திய எழுத்தாளர் ஆவார். இவரது படைப்புகளில் *ரைட் பிட் ராங் சூ (Right Fit Wrong Shoe)* ஆங்கில மொழி காதல் கதை, இளம் பருவத்தினரை மையமாகக் கொண்டு எழுதப்பட்ட பே திலும், இந்நூல் பெரியவர்களாலும் பரவலாகப் படிக்கப்படுகிறது. எ*க்சசு பேக்கேஜ் (Xcess Baggage*) எனும் படைப்பானது இரத்தப் பிசாசின் அறிவியல் புனைவு காதல் கதை ஆகும்.
# வர்சா தீட்சித்

## கல்வி

வர்சா கான்பூரில் உள்ள தூய மேரி கன்னிமார் பள்ளியில் பயின்றார். புது தில்லியில் உள்ள இந்திரபிரசுதா மகளிர் கல்லூரியில் அரசியல் அறிவியலில் இளங்கலைப் பட்டம் பெற்றார். மும்பை சோபியா மகளிர் பல்நுட்ப கல்லூரியில் மக்கள் தொடர்பியல் துறையில் பட்டயப் படிப்பைத் தொடர்ந்தார். இதன் பின்னர் லாஸ் ஏஞ்சல்ஸின் பல்கலைக்கழக யு. சி. எல். ஏ.விரிவாக்க மையத்தில் திரைப்படத் தொகுப்பு கல்வியினை மேற்கொண்டார்.
# வர்சா தீட்சித்

## எழுத்தாளராக

வர்சாவின் முதல் புத்தகமான *ரைட் பிட் ராங் சூ* 2009இன் பிற்பகுதியில் வெளியிடப்பட்டது. இது அதிக அளவில் விற்பனையான புத்தகம் ஆகும். 2010-இல் இவரது இரண்டாவது புத்தகம் *எக்சசு பேக்கேஜ்* வெளியானது*. தி இந்து* நாளிதழின் த்ரீஷா தத்தா "இரண்டு உயிரிகளின் அற்புதமான கதை இது என்றும் காதலிக்கச் சபிக்கப்பட்டவர், வாழச் சபிக்கப்பட்டவர் என இருவர்" என்று இந்தப் புத்தகம் குறித்து விமர்சனம் செய்தார்.
- *எக்ஸ்செசு பேக்கேஜ்* (ரூபா வெளியீடு)
- *ராங் மீன்ஸ் ரைட் எண்ட் (Wrong Means Right End*) (ரூபா வெளியீடு)
# வர்சா தீட்சித்

## தனிப்பட்ட வாழ்க்கை

வர்சா தன்னை ஒரு "பெரும் தாகங்கொண்ட" புனைகதை வாசகர் என்று தெரிவித்தார். தான் முதலில் தொடர் கொலையாளிகளைப் பற்றி ஒரு புத்தகத்தை எழுத விரும்பியதாகவும், ஆனால் யாரையும் காயப்படுத்தவோ அல்லது பாதிக்கவோ கூடாது என்பதை உணர்ந்து தவிர்த்ததாகத் தெரிவிக்கின்றார். வர்சா குடும்பத்துடன் அமெரிக்காவில் வசிக்கிறார்.
# டெட்ராயெத்திலமோனியம் ஐதராக்சைடு

**டெட்ராயெத்திலமோனியம் ஐதராக்சைடு** (*Tetraethylammonium hydroxide*) என்பது C<sub>8</sub>H<sub>21</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சுருக்கமாக Et<sub>4</sub>NOH என இதை அடையாளப்படுத்தலாம். ஐதராக்சைடின் டெட்ராயெத்திலமோனியம் உப்பான இச்சேர்மம் நீர் அல்லது ஆல்ககால்களில் கரைசல்களாக விநியோகிக்கப்படுகிறது. இக்கரைசல்கள் நிறமற்றும் அதிக காரத்தன்மை கொண்டும் காணப்படுகின்றன. டெட்ராயெத்திலமோனியம் ஐதராக்சைடு கரிமத் தொகுப்பு வினைகளில் ஒரு வினையாக்கியாகப் பயன்படுத்தப்படுகிறது. சியோலைட்டுகள் தயாரிப்பில் இச்சேர்மம் பயன்படுத்தப்படுகிறது.
# டெட்ராயெத்திலமோனியம் ஐதராக்சைடு

## கட்டமைப்பு

டெட்ராயெத்திலமோனியம் ஐதராக்சைடு பொதுவாக ஒரு நீர் கரைசலாகக் காணப்படுகிறது. பல நீரேற்றுகள் Net<sub>4</sub>OH·xH<sub>2</sub>O. படிகமாக்கப்பட்டுள்ளன. இதில் x = 4, 5, 9 ஆகியவை அடங்கும். இந்த உப்புகள் நன்கு பிரிக்கப்பட்ட Et<sub>4</sub>N<sup>+</sup> நேர்மின் அயனிகள் மற்றும் ஐதராக்சைடு எதிர்மின் அயனிகளைக் கொண்டுள்ளன. ஐதராக்சைடு குழுக்கள் படிக நீருடன் ஐதரசன் பிணைப்புகளால் இணைக்கப்பட்டுள்ளன. நீரற்ற டெட்ராயெத்திலமோனியம் ஐதராக்சைடு தனிமைப்படுத்தப்படவில்லை.
# டெட்ராயெத்திலமோனியம் ஐதராக்சைடு

## தயாரிப்பு

டெட்ராயெத்திலமோனியம் ஐதராக்சைடு சேர்மம் டெட்ராயெத்திலமோனியம் புரோமைடிலிருந்து உப்பு இடப்பெயர்ச்சி வினை மூளம் தயாரிக்கப்படுகிறது. இதற்காக ஐதராக்சைடு ஏற்றப்பட்ட அயனி பரிமாற்ற நெடுவரிசையைப் பயன்படுத்தப்படுகிறது. அல்லது வெள்ளி ஆக்சைடின் செயல்பாட்டின் மூலம் தயாரிக்கப்படுகிறது.
டெட்ராயெத்திலமோனியம் ஐதராக்சைடு சேர்மத்தை தனிமைப்படுத்த முயற்சிப்பது ஆஃப்மேன் நீக்கல் வினையைத் தூண்டுகிறது. இவ்வினை நிகழ்ந்தால் டிரையெத்திலமீன் மற்றும் எத்திலீன் சேர்மங்கள் உருவாகின்றன.
# டெட்ராயெத்திலமோனியம் ஐதராக்சைடு

## வினைகள்

டெட்ராயெத்திலமோனியம் ஐதராக்சைடு சேர்மத்தை பல்வேறு வகையான அமிலங்களுடன் சேர்த்து சூடுபடுத்தினால் தண்ணீர் மற்றும் பிற டெட்ராயெத்திலமோனியம் உப்புகள் கிடைக்கும்:  
::Et<sub>4</sub>NOH + HX → Et<sub>4</sub>NX + H<sub>2</sub>O
# பூச்சோங் பெர்டானா

<mapframe latitude="3.061583" longitude="101.645833" zoom="12">{
"type": "FeatureCollection",
"features": []
}</mapframe>
**பூச்சோங் பெர்டானா**, (மலாய்: *Bandar Puchong Perdana*; ஆங்கிலம்: *Puchong Perdana*; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங், சுபாங் ஜெயா மாநகர்ப் பகுதியில் அமைந்து உள்ள ஒரு குடியிருப்புத் திட்டமாகும்.  
இது பூச்சோங் வட்டாரத்தின் தொடக்ககால குடியிருப்புத் திட்டங்களில் ஒன்றாகும்.  
1980-களின் பிற்பகுதியில் கட்டுமானப் பணிகள் தொடங்கின. அந்த நேரத்தில் கிள்ளான் பள்ளத்தாக்கின் பிற பகுதிகள் சீரான வளர்ச்சியைக் கொண்டிருந்தன; எனினும் பூச்சோங் பெர்டானா மட்டும் வேகமாக வளர்ச்சி அடைந்து கொண்டிருந்தது.
# பூச்சோங் பெர்டானா

## பொது

பூச்சோங் பெர்டானாவின் நுழைவாயில் பகுதிக்கு முன்னால் ஓர் ஏரியின் ஓரத்தில் கம்பீரமான **பூச்சோங் பெர்டானா பள்ளிவாசல்** *(Masjid Puchong Perdana)* உள்ளது. பூச்சோங் பெர்டானாவில் பெட்ரோனாஸ் நிலையம், கால்டெக்ஸ் நிலையம், எஸ்ஸோ போன்ற பெட்ரோல் நிலைய வசதிகள் உள்ளன.  
மேலும் மெக்டொனால்ட்சு, கே எப் சி போன்ற உணவகங்களும் பூச்சோங் பெர்டானாவில் காணப்படுகின்றன.  
பூச்சோங் பெர்டானா பகுதியில் ஓர் இடைநிலைப் பள்ளியும் இரண்டு தொடக்க நிலைப் பள்ளிகளும் உள்ளன; அவை பூச்சோங் பெர்டானா தேசிய இடைநிலைப் பள்ளி (SMK Puchong Perdana); பூச்சோங் பெர்டானா தேசியப் பள்ளி (SK Puchong Perdana); மற்றும் பூச்சோங் இண்டா தேசியப் பள்ளி (SK Puchong Indah).
# பூச்சோங் பெர்டானா

## மக்கள் தொகை

பூச்சோங் பெர்டானாவின் 2020 மக்கள் தொகை 90,718 ஆகும். அதில் மலாய்க்காரர்கள் 47%, அதைத் தொடர்ந்து சீனர்கள் 27%, இந்தியர்கள் 15% மற்றும் பிற இனத்தவர்கள் 1%ஆவார்கள்.  
பூச்சோங் பெர்டானா தற்போது, தொழில் துறை, தகவல் தொடர்புத் துறை, வணிகம் மற்றும் பிறவற்றுக்கான இடமாகப் பயன்படுத்தப்படுகிறது.
# பூச்சோங் பெர்டானா

## சுபாங் ஜெயா மாநகராட்சி

பூச்சோங் பெர்டானா; மற்ற பூச்சோங் வட்டார இடங்களைப் போல சுபாங் ஜெயா மாநகராட்சியின் நிர்வாகத்தின் கீழ் வருகிறது. இந்த மாநகராட்சியில் 3 நாடாளுமன்றத் தொகுதிகள் உள்ளன.  
1. பூச்சோங் மக்களவைத் தொகுதி
1. சுபாங் மக்களவைத் தொகுதி
1. கோத்தா ராஜா மக்களவைத் தொகுதி  
பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள். பூச்சோங் நகர மையம் *(Pusat Bandar Puchong)* பெரும்பாலும் சுபாங் ஜெயா மாநகராட்சியின் அதிகார எல்லைக்குள் அமைந்து உள்ளது.
# ஓடைக்கரை

**ஓடைக்கரை** (*Odaikkarai*) என்பது இந்தியாவின் தமிழ்நாடு, இராமநாதபுரம் மாவட்டம், திருவாடானை தாலுகாவில் அமைந்துள்ள ஒரு கிராமமாகும். இவ்வூர் இந்திய துணைக்கண்டத்தின் தெற்கு முனைக்கு அருகில், மாவட்டத் தலைமையகமான ராமநாதபுரத்திலிருந்து வடக்கே சுமார் 43 கிலோமீட்டர் தொலைவிலும், திருவாடானையிலிருந்து மேற்கே 15 கிலோமீட்டர் தொலைவிலும் அமைந்துள்ளது. 2011 ஆம் ஆண்டு நிலவரப்படி, இதன் மக்கள் தொகை 394 ஆகும்.
இவ்வூரில் ஓடக்கரை ஆற்றுப் பகுதியில் அனுமதியின்றி மணல் கடத்தப்படுகின்றது.
# ஓடைக்கரை

## புவியியல்

ஓடைக்கரை கிராமம் ஆனந்தூர் பெரிய ஏரியின் கிழக்குக் கரையில் அமைந்துள்ளது மற்றும் 402.25 ஹெக்டேர் பரப்பளவில் அமைந்துள்ளது.
# ஓடைக்கரை

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு படி, ஓடைக்கரையில் மொத்தம் 149 வீடுகள் இருந்து வந்தன. உள்ளூர்வாசிகளில், 175 ஆண்கள் மற்றும் 219 பெண்கள் இருந்தனர். இவ்வூரின் ஒட்டுமொத்த கல்வியறிவு விகிதம் 62.69% ஆக இருந்தது, இதில் ஆண்களில் 126 பேரும், பெண்களில் 121 பேரும் கல்வியறிவு பெற்றவர்கள் ஆவார்கள்.
# பூலாம்பட்டி, மதுரை

**பூலாம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய பூலாம்பட்டி ஊராட்சி ஒரு புறநகர்ப் பகுதியாகும்.
# பூலாம்பட்டி, மதுரை

## அமைவிடம்

கடல் மட்டத்திலிருந்து சுமார் 210.96 மீ. உயரத்தில், என்ற புவியியல் ஆள்கூறுகள் கொண்டு பூலாம்பட்டி அமையப் பெற்றுள்ளது.
# பூலாம்பட்டி, மதுரை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பூலாம்பட்டி ஊரின் மொத்த மக்கள்தொகை 689 பேர் ஆகும். இதில் 356 பேர் ஆண்கள் மற்றும் 333 பேர் பெண்கள் ஆவர்.
# பூலாம்பட்டி, மதுரை

## அரசியல்

பூலாம்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சக்கரக்கோட்டை பறவைகள் சரணாலயம்

**சக்கரக்கோட்டை பறவைகள் சரணாலயம்**, தமிழ்நாட்டின் இராமநாதபுரம் மாவட்டம், இராமநாதபுரம் ஊராட்சி ஒன்றியம், சக்கரக்கோட்டை கண்மாயில் அமைந்துள்ளது. 575 ஏக்கர் பரப்பளவில் அமைந்த சக்கரக்கோட்டை ஈர நில கண்மாயை 2024ஆம் ஆண்டில் ராம்சர் ஈர நிலமாக அறிவிக்கப்பட்டது. குளிர்காலத்தில் சக்கரக்கோட்டை கண்மாயில் வெளிநாட்டுப் பறவையினங்கள் வலசை வந்து முட்டையிட்டு, பொறித்த குஞ்சு பறக்கப் பழகியவுடன் மீண்டும் தங்களது பிரதேசங்களுக்கு திரும்பச் செல்வது வழக்கம். இது பறவைகள் சரணாலயமாக மட்டுமின்றி, பல்லுயிர் இனப்பெருக்கம் நிறைந்த பாதுகாக்கப்பட்ட பகுதியாக வனத்துறை அறிவித்துள்ளது..சக்கரக்கோட்டை ஈர நிலம் இராமநாதபுரம் மாவட்டத்தின் ராம்சார் ஈர நிலங்களில் 5வது ஆகும். தமிழ்நாட்டின் ராம்சார் ஈர நிலங்களில் 18வது ஆகும்.
# சக்கரக்கோட்டை பறவைகள் சரணாலயம்

## அமைவிடம்

சக்கரக்கோட்டை பறவைகள் சரணாலயம், இராமநாதபுரத்திலிருந்து 2 கிலோ மீட்டர் தொலைவில் உள்ளது.
# சக்கரக்கோட்டை பறவைகள் சரணாலயம்

## இராமநாதபுரம் மாவட்டத்தின் பிற ராம்சார் ஈர நிலங்கள்

- மன்னார் வளைகுடா தேசிய கடல்சார் உயிரியல் பூங்கா
- தேர்த்தங்கல் பறவைகள் சரணாலயம்
- கஞ்சிரான் குளம் பறவைகள் சரணாலயம்
- காரங்குடி சதுப்பு நிலம்
# சக்கரக்கோட்டை பறவைகள் சரணாலயம்

## இந்தியாவில் ராம்சர் ஈர நிலங்கள்

இந்தியாவின் 85 ராம்சார் ஈர நிலங்கள் உள்ளது.
# சக்கரக்கோட்டை பறவைகள் சரணாலயம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# அகத்திருப்பு

**அகத்திருப்பு** (*Agathariruppu*) என்பது இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில் அமைந்துள்ள ஒரு கிராமம் ஆகும். இக்கிராமம் அபிராமம் நகர பஞ்சாயத்து மற்றும் கமுதி தாலுகாவிற்கு உட்பட்டது.
# அகத்திருப்பு

## மக்கள்தொகை

இக்கிராமத்திலிருக்கும் மக்கள் பெரும்பாலும் வேலை மற்றும் கல்விக்காக வெளியில் குடியேறியுள்ளனர். ஆகவே மொத்த மக்கள் தொகை 500 க்கும் குறைவு உள்ளது.
# அகத்திருப்பு

## திருவிழா

ஆண்டுதோறும் மாரியம்மன் திருவிழா நடைபெற்று வருகின்றது
மாரியம்மன் மூலைப்பாரி திருவிழா ஆண்டுதோறும் கொண்டாடப்படுகின்றது. இந்த திருவிழாவின் போது, சென்னை, மதுரை, ராமநாதபுரம் ஆகிய ஊர்களில் குடியேறிய மக்கள் ஒவ்வொரு வருடமும் தவறாமல் இத்திருவிழாவில் கலந்து கொள்கின்றனர்.
# அகத்திருப்பு

## மாட்டு வண்டி யாத்திரை

இக்கிராமத்தை சேர்ந்த மக்கள், நான்கு ஆண்டுகளுக்கு ஒரு முறை (பொதுவாக மே மாதத்தில்) சிவகாசிக்கு அருகிலுள்ள ராஜபாளையத்தில் உள்ள எம்.புதுப்பட்டி, கீழ ராஜகுல ராமன் கோயிலுக்கு மாட்டு வண்டியில் சென்று வருகின்றார்கள். குறிப்பாக ஆறுகரை யாதவ சமூகத்தைச் சேர்ந்தவர்கள் மற்றவர்களுடன் அதிகளவில் செல்கின்றனர்.  
இவர்கள் மூன்று நாட்களில் கிட்டத்தட்ட 80 கி.மீ. தொலைவிலுள்ள ஸ்ரீ எரிச்சீஸ்வர பொன் இருளப்பன் சுவாமி மற்றும் சுவாமி கூடமுடைய அய்யனார் மற்றும் காளி அம்மனை வழிபட்டு வருகின்றனர்.  
அருகிலுள்ள 56 கிராம மக்கள் மாட்டு வண்டியில் பயணம் செய்து 7 நாட்கள் தங்கியிருந்து குலதெய்வத்தை வழிபடுகின்றனர்.
# அகத்திருப்பு

## குறிப்பிடத்தக்க நபர்கள்

பேராசிரியர் சென்ன புலவர் கார்மேக கோனார் இந்த கிராமத்தில் பிறந்தார்.
# தமிழ்நாட்டின் ராம்சர் ஈர நிலங்களின் பட்டியல்

ராம்சர் சாசனம் 14 ஆகஸ்டு 2024 முடிய தமிழ்நாட்டில் 18 ஈர நிலங்களுக்கு அங்கீகாரம் வழங்கியதுபின் செப்டம்பர் முதல் டிசம்பர் 2024 முடிய தேர்த்தங்கல் பறவைகள் சரணாலயம் மற்றும் சக்கரக்கோட்டை பறவைகள் சரணாலயங்களுக்கு ஈர நிலத் தகுதியை ராம்சர் சாசனம் வழங்கியது.தற்போது தமிழ்நாட்டில் 20 ராம்சர் ஈர நிலங்கள் உள்ளது. அவைகள் பின்வருமாறு;
# தமிழ்நாட்டின் ராம்சர் ஈர நிலங்களின் பட்டியல்

## இராமநாதபுரம் மாவட்டம்

1. மன்னார் வளைகுடா தேசிய கடல்சார் உயிரியல் பூங்கா
1. சித்திரங்குடி பறவைகள் சரணாலயம்
1. கஞ்சிரான் குளம் பறவைகள் சரணாலயம்
1. தேர்த்தங்கல் பறவைகள் சரணாலயம்
1. சக்கரக்கோட்டை பறவைகள் சரணாலயம்
# தமிழ்நாட்டின் ராம்சர் ஈர நிலங்களின் பட்டியல்

## அரியலூர் மாவட்டம்

1. கரைவெட்டி பறவைகள் காப்பகம்
# தமிழ்நாட்டின் ராம்சர் ஈர நிலங்களின் பட்டியல்

## செங்கல்பட்டு மாவட்டம்

1. கரிக்கிலி பறவைகள் சரணாலயம்
1. வேடந்தாங்கல் பறவைகள் சரணாலயம்
# தமிழ்நாட்டின் ராம்சர் ஈர நிலங்களின் பட்டியல்

## விழுப்புரம் மாவட்டம்

1. கழுவேலி பறவைகள் காப்பகம்
# தமிழ்நாட்டின் ராம்சர் ஈர நிலங்களின் பட்டியல்

## திருநெல்வேலி மாவட்டம்

1. கூந்தன்குளம் பறவைகள் காப்பகம்
# தமிழ்நாட்டின் ராம்சர் ஈர நிலங்களின் பட்டியல்

## நீலகிரி மாவட்டம்

1. லாங் உட் சோலா காப்புக் காடு
# தமிழ்நாட்டின் ராம்சர் ஈர நிலங்களின் பட்டியல்

## திருப்பூர் மாவட்டம்

1. நஞ்சராயன் பறவைகள் சரணாலயம்
# தமிழ்நாட்டின் ராம்சர் ஈர நிலங்களின் பட்டியல்

## சென்னை மாவட்டம்

1. பள்ளிக்கரணை சதுப்புநிலம்
# தமிழ்நாட்டின் ராம்சர் ஈர நிலங்களின் பட்டியல்

## கடலூர் மாவட்டம்

1. பிச்சாவரம் சதுப்பு நிலம்
# தமிழ்நாட்டின் ராம்சர் ஈர நிலங்களின் பட்டியல்

## நாகப்பட்டினம் மாவட்டம்

1. கோடியக்கரை காட்டுயிர் உய்விடம்
# தமிழ்நாட்டின் ராம்சர் ஈர நிலங்களின் பட்டியல்

## கன்னியாகுமரி மாவட்டம்

1. சுசீந்திரம் தேரூர் பறவைகள் சரணாலயம்
1. வேம்பனூர் ஈரநில வளாகம்
# தமிழ்நாட்டின் ராம்சர் ஈர நிலங்களின் பட்டியல்

## திருவாரூர் மாவட்டம்

1. உதயமார்த்தாண்டபுரம் பறவைகள் சரணாலயம்
1. வடுவூர் பறவைகள் காப்பகம்
# தமிழ்நாட்டின் ராம்சர் ஈர நிலங்களின் பட்டியல்

## ஈரோடு மாவட்டம்

1. வெள்ளோடு பறவைகள் சரணாலயம்
# தமிழ்நாட்டின் ராம்சர் ஈர நிலங்களின் பட்டியல்

## இதனையும் காண்க

- ராம்சர் சாசனம்
- இந்தியாவில் ராம்சார் தளங்களின் பட்டியல்
# நஞ்சராயன் பறவைகள் சரணாலயம்

**நஞ்சராயன்குளம் பறவைகள் சரணாலயம்** (*Nanjarayan Bird Sanctuary*), தமிழ்நாட்டின் திருப்பூர் நகரத்திற்கு வடகிழக்கே 7.5 கிலோ மீட்டர் தொலைவில் 440 ஏக்கர் பரப்பளவில் அமைந்த பறவைகள் சரணாலயம் மற்றும் பாதுகாக்கப்பட்ட பகுதியாகும்.குளிர்காலத்தில் நஞ்சராயன்குளத்திற்கு 181 வகையான உள்நாட்டு & வெளிநாட்டுப் பறவைகள் வருகை தருகிறது.
# நஞ்சராயன் பறவைகள் சரணாலயம்

## ராம்சர் சாசனம்

ராம்சர் சாசனம் . 2022ஆம் ஆண்டில் இதனை ஈர நிலமாக அறிவித்துள்ளது.
# நஞ்சராயன் பறவைகள் சரணாலயம்

## அமைவிடம்

நஞ்சராயன்குளம் பறவைகள் சரணாலயம் திருப்பூருக்கு வடகிழக்கே, ஊத்துக்குளிக்கு செல்லும் சாலையில் 7.5 கிலோ மீட்டர் தொலைவில் உள்ளது.
# நஞ்சராயன் பறவைகள் சரணாலயம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# தோடனேரி

**தோடனேரி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய தோடனேரி ஊராட்சி ஒரு புறநகர்ப் பகுதியாகும்.
# தோடனேரி

## அமைவிடம்

கடல் மட்டத்திலிருந்து சுமார் 180.98 மீ. உயரத்தில், என்ற புவியியல் ஆள்கூறுகள் கொண்டு தோடனேரி அமையப் பெற்றுள்ளது.
# தோடனேரி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், தோடனேரி ஊரின் மொத்த மக்கள்தொகை 1,479 பேர் ஆகும். இதில் 754 பேர் ஆண்கள் மற்றும் 725 பேர் பெண்கள் ஆவர்.
# தோடனேரி

## சமயம்

### இந்துக் கோயில்

அய்யனார் கோயில் என்ற இந்துக் கோயில் ஒன்று தோடனேரி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# தோடனேரி

## அரசியல்

தோடனேரி பகுதியானது, சோழவந்தான் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தேனி மக்களவைத் தொகுதி சார்ந்தது.
# இந்திரா பிரியதர்சினி விரிக்சமித்ர விருதுகள்

**இந்திரா பிரியதர்சினி விரிக்சமித்ர விருதுகள்** (*Indira Priyadarshini Vrikshamitra Awards*) என்பது இந்திய அரசின் சுற்றுச்சூழல் மற்றும் வன அமைச்சகத்தால் காடு வளர்ப்பு மற்றும் தரிசு நில மேம்பாட்டுத் துறையில் முன்னோடியாகவும் முன்மாதிரியான பணிகளைச் செய்த தனிநபர்களுக்கும் நிறுவனங்களுக்கும் வழங்கப்படும் விருதுகள் ஆகும். ஏழு பிரிவுகளில் தனிநபர்கள்/நிறுவனங்களுக்கு ரூபாய் இரண்டு லட்சத்து ஐம்பதாயிரம் ரூபாய் ரொக்கப் பரிசு இந்த விருதிற்காக வழங்கப்படுகிறது. இது 1986-இல் நிறுவப்பட்டு ஆண்டுதோறும் வழங்கப்பட்டது. ஆரம்பத்தில், இந்த விருதுகள் 2006 வரை பன்னிரண்டு பிரிவுகளில் வழங்கப்பட்டன. ஆனால் சுற்றுச்சூழல் மற்றும் வன அமைச்சகத்தின் 2012 அறிவிப்பின்படி, தற்பொழுது ஏழு பிரிவுகளின் கீழ் மட்டுமே வழங்கப்படுகிறது.
# இந்திரா பிரியதர்சினி விரிக்சமித்ர விருதுகள்

## அளவுகோல்கள்

இந்திய அரசாங்கத்தின் செய்தித் தகவல் பணியகத்தின்படி, விருதுகளைத் தீர்மானிக்கும் நடவடிக்கைகள் *பரவலாக்கப்பட்ட நாற்றங்கால்களை நிறுவுதல்; தரிசு நிலம்/பண்ணை நிலங்களில் மரம் நடுதல்; விழிப்புணர்வு, உந்துதல் மற்றும் விரிவாக்கப் பணி; காடு வளர்ப்பு மற்றும் மரம் வளர்ப்பில் கிராமப்புற ஏழைகள்/பழங்குடியினர்/கூட்டுறவு நிறுவனங்களை ஈடுபடுத்துதல்; மரம் வளர்ப்போர் கூட்டுறவு போன்ற அடிமட்ட நிறுவனங்களை நிறுவுதல்; சமூக மரங்கள் மற்றும் மேய்ச்சல் நிலங்களின் சமூக வேலி* அமைத்தல் போன்ற பணிகளைச் செய்பவர்களுக்கு இந்த விருது வழங்கப்படுகிறது.
# இந்திரா பிரியதர்சினி விரிக்சமித்ர விருதுகள்

## வகைகள்

1. தனிநபர்-வன அலுவலர்கள்
1. தனிநபர் - வன அலுவலர்கள் தவிரப் பிற
1. அரசாங்கத்தின் கீழ் உள்ள நிறுவனங்கள்/கல்வி நிறுவனங்கள்
1. கூட்டு வன மேலாண்மைக் குழுக்கள் (மண்டல வாரியாக ஆறு விருதுகள்)
1. இலாப நோக்கற்ற தன்னார்வத் தொண்டு நிறுவனங்கள்
1. பெருந்துறை (தனியார்/பொதுத்துறை நிறுவனங்கள்)
1. பள்ளி அளவில் சுற்றுச்சூழல் குழுக்கள் (சுற்றுச்சூழல் மற்றும் வனத்துறை அமைச்சகத்தின் தேசியப் பசுமைப்படை திட்டத்தின் கீழ்)
# இந்திரா பிரியதர்சினி விரிக்சமித்ர விருதுகள்

## விருது பெற்றவர்கள்

கௌரா தேவி (1925 - 1991) 1986-இல் இந்திரா பிரியதர்சினி வரிக்சமித்ர விருதுகள் விருதைப் பெற்ற முதல் நபர் ஆவார்.
| 1986 | கௌரா தேவி | செயற்பாட்டாளர் | உத்தரப்பிரதேசம் |  |
| --- | --- | --- | --- | --- |
| 1987 | சிறீ ராகேசு கலா | அரசு ஊழியர் உட்படத் தனிநபர் | உத்தரப்பிரதேசம் |  |
| 2000 | சிறீ ரோங்குரா ஹ்ராஹ்செல் | தனி வன அலுவலர் | மிசோரம் |  |
| 2003 | சிறீமதி கொல்லகல் தேவகியம்மா | அரசு ஊழியர் உட்படத் தனிநபர் | கேரளம் |  |
| 2006 | சிறீ உ. வீரகுமார் | அரசு ஊழியர் உட்படத் தனிநபர் | தமிழ்நாடு |  |
| 2006 | சமூக வனவியல் பிரிவு, ஜுனகர் | அரசாங்கத்தின் கீழ் உள்ள நிறுவனங்கள் / அமைப்பு | ஒடிசா |  |
| 2006 | 24-பர்கானாசு (தெற்கு) பிரிவின் ராய்திகி எல்லைக்கு உட்பட்ட பினோத்பூர் பைகுந்தபூர் வனப் பாதுகாப்புக் குழுவிற்குள் உள்ள பெண் சுயஉதவி குழுக்கள் | கூட்டு வன மேலாண்மைக் குழு | மேற்கு வங்காளம் |  |
| 2006 | ஜல்கிரகன் நிறுவனம், சத்து, துங்கர்பூரில் உள்ள போஜடோ கா ஓடாவின் கிராமப் பஞ்சாயத்தில் அமைந்துள்ளது | அரசு சாரா நிறுவனம்/கல்வி நிறுவனம் | இராசத்தான் |  |
| 2007 | பி. பி. லிம்பாசியா | அரசு ஊழியர் உட்படத் தனிநபர் | குசராத்து |  |
| 2007 | வனத் துறை மற்றும் கல்வித் துறை, கேரள அரசு | அரசின் கீழ் உள்ள நிறுவனம் / அமைப்பு | கேரளம் |  |
| 2007 | கிராம காடுகள் பாதுகாப்பு மற்றும் மேலாண்மைக் குழு, பாலியகேரா | கூட்டு வன மேலாண்மைக் குழு | இராசத்தான் |  |
| 2007 | நிசார்க் சேவா சமிதி, வார்தா | அரசு சாரா நிறுவனம் / அமைப்பு | இராசத்தான் |  |
| 2008 | பி. சிவகுமார் | அரசு ஊழியர் உட்படத் தனிநபர் | அசாம் |  |
| 2008 | எல்லை வன அலுவலகம், தாலுகா சேவா சதன், கம்பாட் | அரசின் கீழ் உள்ள நிறுவனம் / அமைப்பு | குசராத்து |  |
| 2008 | தி வான் சுரசா ஏவம் பிரபந்த் சமிதி, கிராம் கரேல், தி ஜாடோல், உதய்பூர் | கூட்டு வன மேலாண்மைக் குழு | இராசத்தான் |  |
| 2008 | பெண்கள் மாண்டுவா, சமூக-கலாச்சார விழிப்புணர்வுக்கான பெண்கள் அமைப்பு, கியோஞ்சர் | அரசு சாரா அமைப்பு | ஒடிசா | } |
# இந்திரா பிரியதர்சினி விரிக்சமித்ர விருதுகள்

## மேலும் பார்க்கவும்

- இந்திய வன ஆராய்ச்சி மற்றும் கல்விக் குழு
- வன அறிவியல் மையம்
- சுற்றுச்சூழல் விருதுகளின் பட்டியல்
# புத்ரா அயிட்ஸ்

**புத்ரா அயிட்ஸ்**, (மலாய்; ஆங்கிலம்: *Putra Heights*; சீனம்: 布特拉高原); என்பது மலேசியா, சிலாங்கூர், பெட்டாலிங் மாவட்டம், பூச்சோங், சுபாங் ஜெயா மாநகர்ப் பகுதியில், 1999-ஆம் ஆண்டில் சைம் யுஇபி பிராபர்ட்டீஸ் *(Sime UEP Properties)* நிறுவனத்தால் உருவாக்கப்பட்ட 1,796 ஏக்கர் குடியிருப்பு நகரமாகும்.  
புத்ரா அயிட்ஸில் உள்ள உயரமான புக்கிட் செர்மின் குன்றின் உச்சியில் இருந்து இந்த நகரத்தை நன்றாகப் பார்க்கலாம்.
# புத்ரா அயிட்ஸ்

## வரலாறு

1974-க்கு முன்பு, சுபாங் ஜெயா, கிள்ளான் மாவட்டத்தின் ஒரு பகுதியாக இருந்தது. சுபாங் ஜெயாவின் வளர்ச்சி பிப்ரவரி 21, 1976 அன்று தொடங்கியது. அதன் பின்னர் படிப்படியாக வளர்ச்சி பெற்றது.  
உள்கட்டமைப்பு மேம்பாடு மற்றும் பொதுப் போக்குவரத்து அமைப்பு ஆகியவை; இந்தப் பகுதிக்கு குறிப்பிடத்தக்க அளவிற்கு, வளர்ச்சியின் காரணிகளாக உள்ளன. 2016-ஆம் ஆண்டில், கிளானா ஜெயா வழித்தட நீட்டிப்புத் திட்டத்தின் விளைவாக, அந்த வழித்தடம் புத்ரா அயிட்ஸ் வரை 17 கிமீ நீளத்திற்கு நீட்டிக்கப்பட்டது.  
இந்த நீட்டிப்புத் திட்டம் புத்ரா அயிடா நகரத்திற்கு புத்துயிர் வழங்கியது. தற்போது கிளானா ஜெயா வழித்தடம் இந்த நகரத்தில் முடிகிறது.
# புத்ரா அயிட்ஸ்

## நெடுஞ்சாலைகள் மற்றும் விரைவுச்சாலைகள்

புத்ரா அயிட்ஸ் நகரத்தைப் பல முக்கிய சாலைகள், விரைவுச்சாலைகள், மற்றும் தொடருந்துச் சேவைகள் இணைக்கின்றன.  
புத்ரா அயிட்ஸ் நகரத்தின் வழியாக நேரடியாகச் செல்லும் விரைவுச்சாலை; மலேசிய வடக்கு-தெற்கு விரைவுச்சாலை, மத்திய இணைப்பு (**ELITE**) ஆகும். புத்ரா அயிட்ஸின் முக்கிய சாலையான வடக்கு-தெற்கு விரைவுச்சாலையின் மத்திய இணைப்பில் உள்ள இடைமாற்றம் 19 பிப்ரவரி 2009 அன்று போக்குவரத்திற்குத் திறக்கப்பட்டது.  
வடக்கு-தெற்கு விரைவுச்சாலை வழியாக இந்த நகரத்தை இணைக்கும் பிற முக்கிய விரைவுச்சாலைகள்:  
- கிள்ளான் பள்ளத்தாக்கு புதிய விரைவுச்சாலை *(New Klang Valley Expressway)* (**NKVE**)
- டாமன்சாரா-பூச்சோங் விரைவுச்சாலை *(Damansara–Puchong Expressway)* (**LDP**)
- கிள்ளான் பள்ளத்தாக்கு தெற்கு விரைவுச்சாலை *(South Klang Valley Expressway)* (**SKVE**)
- சா ஆலாம் விரைவுச்சாலை *(Shah Alam Expressway)* (**KESAS**)
# புத்ரா அயிட்ஸ்

## தொடருந்து சேவைகள்

2024-ஆம் ஆண்டு நிலவரப்படி, தற்போது இந்த நகரம் இலகு தொடருந்து *(LRT)* சேவைகளின் வழியாக இணைக்கப்பட்டுள்ளது. புத்ரா அயிட்ஸ் எல்ஆர்டி நிலையம், ரேபிட் கேஎல் ; மற்றும் ஆகிய வழித்தடங்களின் மூலமாக இணைக்கப்படுகிறது.  
புத்ரா பாயிண்ட் வணிக மையம் *(Putra Point Commercial Centre);* மற்றும் ஜெயண்ட் ஹைப்பர் மார்க்கெட் *(Giant hypermarket)* ஆகியவை பூச்சோங் பெர்டானா எல்ஆர்டி நிலையத்திற்கு அருகில் அமைந்துள்ளன.
# புத்ரா அயிட்ஸ்

## தொடருந்து சேவைகள்

### தெற்கு முனையம்

இந்த நிலையம் 2006-ஆம் ஆண்டு அறிவிக்கப்பட்ட ; ஆகிய வழித்தடங்களின் நீட்டிப்பு திட்டத்தின் *(LRT Extension Project)* ஒரு பகுதியாகும். இது பூச்சோங்கில் உள்ள மற்ற 3 நிலையங்களுடன் சேர்த்து 2016 மார்ச் 31 அன்று திறக்கப்பட்டது.  
இந்த நிலையம் தற்போது அந்த இரண்டு வழித்தடக்கும் தெற்கு முனையமாக உள்ளது.
# புத்ரா அயிட்ஸ்

## மக்கள் இனப் பிரிவுகள்

புத்ரா அயிட்ஸ் மக்கள் தொகை மூன்று முக்கிய இனங்களைக் கொண்டது.  
- மலேசிய மலாயர் - 46%
- மலேசிய சீனர் - 37%
- மலேசிய இந்தியர் - 9.5%
- இதர இனத்தவர் - 6.5%
# புத்ரா அயிட்ஸ்

## சுபாங் ஜெயா மாநகராட்சி

புத்ரா அயிட்ஸ்; மற்ற பூச்சோங் வட்டார இடங்களைப் போல சுபாங் ஜெயா மாநகராட்சியின் நிர்வாகத்தின் கீழ் வருகிறது. இந்த மாநகராட்சியில் 3 நாடாளுமன்றத் தொகுதிகள் உள்ளன.  
1. பூச்சோங் மக்களவைத் தொகுதி
1. சுபாங் மக்களவைத் தொகுதி
1. கோத்தா ராஜா மக்களவைத் தொகுதி  
பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள். பூச்சோங் நகர மையம் *(Pusat Bandar Puchong)* பெரும்பாலும் சுபாங் ஜெயா மாநகராட்சியின் அதிகார எல்லைக்குள் அமைந்து உள்ளது.
# வைரவநத்தம்

**வைரவநத்தம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய வைரவநத்தம் ஊராட்சி ஒரு புறநகர்ப் பகுதியாகும்.
# வைரவநத்தம்

## அமைவிடம்

கடல் மட்டத்திலிருந்து சுமார் 185.47 மீ. உயரத்தில், என்ற புவியியல் ஆள்கூறுகள் கொண்டு வைரவநத்தம் அமையப் பெற்றுள்ளது.
# வைரவநத்தம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், வைரவநத்தம் ஊரின் மொத்த மக்கள்தொகை 1,064 பேர் ஆகும். இதில் 543 பேர் ஆண்கள் மற்றும் 521 பேர் பெண்கள் ஆவர்.
# வைரவநத்தம்

## அரசியல்

வைரவநத்தம் பகுதியானது, சோழவந்தான் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தேனி மக்களவைத் தொகுதி சார்ந்தது.
# அய்தல் கோசுலா

**அய்தல் கோசுலா (***Aaital Khosla***)** இந்திய நாட்டினைச் சார்ந்த வடிவழகி மற்றும் அழகு ராணி ஆவார். கிளமானந்த் சூப்பர் வடிவழகி இந்திய பட்டம் பெற்றார். ஆசுதிரியா நாட்டின் வியன்னாவில் நடைபெற்ற மிசு உலகம் 2015 ஆம் ஆண்டு போட்டியில் இந்தியாவைப் பிரதிநிதித்துவப்படுத்தினார்.
# அய்தல் கோசுலா

## தனிப்பட்ட வாழ்க்கை மற்றும் தொழில்

### ஆரம்பகால வாழ்க்கை மற்றும் கல்வி

அய்தல் சண்டிகர் மாநிலத்தில் வணிகம் மற்றும் அரசியல் பின்புலம் கொண்ட ஓர் குடும்பத்தில் பிறந்தார். சண்டிகர் மாநிலத்தில் உள்ள செயின்ட் சுடீபன் பள்ளியில் பயின்றார். எம். சி. எம். டி. ஏ. வி மகளிர் கல்லூரியில் மேலும் படிப்பதற்காகச் சென்றார்.
# அய்தல் கோசுலா

## தனிப்பட்ட வாழ்க்கை மற்றும் தொழில்

### தொழில் மற்றும் அழகு போட்டிகள்

2015 ஆம் ஆண்டு திசம்பர் மாதத்தில், குர்கானில் நடைபெற்ற கயாத் ரீசென்சி இடத்தில் நடைபெற்ற பெமினா மிசு இந்தியா தில்லி போட்டியில் பங்கேற்றார். இவர் முதல் 6 இடங்களில் இடம்பிடித்து "மிசு பேசன் ஐகான்" துணை விருதை வென்றார். அதே ஆண்டு பாலாசு தேசிய அழகு போட்டி சண்டிகர் மாநிலத்தில் 2015 ஆம் ஆண்டு போட்டியில் பங்கேற்றார். மேலும் 1 வது ரன்னர் அப் என்று அறிவிக்கப்பட்டார். பின்னர், பாலாசு தேசிய அழகு விழா 2015 ஆம் ஆண்டில் நுழைந்தார். இறுதியில் வெற்றியாளராக முடிசூட்டப்பட்டார்.  
இந்தியா மிசு உலகம் போட்டிக்கான தேசிய அதிகாரபூர்வமான கிளமானந்த் சூப்பர் வடிவழகி இந்திய நாட்டின் இரண்டாவது பதிப்பில் போட்டியிட்டார். மேலும் குர்கானில் உள்ள கோர்ட்யார்டு மேரியட் விடுதியில் 2015 ஆம் ஆண்டு நவம்பர் மாதம் 4 ஆம் தேதியன்று நடைபெற்ற இறுதி நிகழ்வின் முடிவில் வெற்றியாளராக முடிசூட்டப்பட்டார். முக்கிய பட்டத்தை வென்றதைத் தவிர, போட்டியில் மிசு  
இணையம், மிசு எக்கோ-சுற்றுலா மற்றும் மிசு புரொடக்டிவ் பியூட்டி ஆகிய மூன்று சிறப்பு விருதுகளையும் வென்றார்  
ஆசுதிரியா நாட்டின் வியன்னாவில் நடைபெற்ற மார்க்சு காலேவில் நடைபெற்ற மிசு உலகம் 2015 ஆம் ஆண்டு போட்டியில் அய்தல் இந்தியாவைப் பிரதிநிதித்துவப்படுத்தினார்.
# அய்தல் கோசுலா

## சர்ச்சை

2015 ஆம் ஆண்டு நவம்பர் மாதம், *மிஸ் எர்த் இந்தியா* நிறுவனம் அய்தலை பிரதிநிதித்துவப்படுத்தி வெளியிட்ட ஒரு காணொளி பெரிய சர்ச்சையில் சிக்கியது இமயமலையை சித்தரிக்கும் முயற்சியில் எவரெசுட்டு சிகரத்தை வீடியோ குழு காட்சிப்படுத்தியது. காணொளி விரைவாக கவனத்தை ஈர்த்தது. 24 மணி நேரத்திற்குள் அகற்றப்பட்டு ஒரு புதிய காணொளி பதிவேற்றப்பட்டது. காணொளியை உருவாக்கிய வரைகலை குழு தான் இந்த தவறைச் செய்ததாகவும், அந்த தவறு புரிந்தவுடன் அந்த வீடியோ அகற்றப்பட்டதாகவும் *மிஸ் எர்த் இந்தியா* நிறுவனத்தின் தேசிய இயக்குநர் தெளிவுபடுத்தினார். இதற்காக பின்னர் தனது முகநூல் பக்கத்தில் மன்னிப்பு கேட்டார்.
# துவைத வனம்

**துவைத வனம்** (*Dvaitavana*) (சமசுகிருதம்:|द्वैतवन), மகாபாரத இதிகாசத்தில் வன பருவத்தின் தொடக்கத்தில் கூறப்படும் ஒரு காடு ஆகும். குரு நாட்டின் தென்மேற்கில் அமைந்த துவைத வனம், காம்யக வனத்திற்கு தெற்கில் சரசுவதி ஆற்றின் கரையில் இருந்ததாக மகாபாரதம் கூறுகிறது. சூதாட்டத்தில் துரியோதனனிடம் நாடு மற்றும் மற்றும் அனைத்து செல்வங்கள் இழந்த தருமன் உள்ளிட்ட பாண்டவர்கள் திரௌபதியுடன், 12 ஆண்டுகள் வன வாசம் மேற்கொள்ள துவைத வனத்தில் தங்கினர்.
# துவைத வனம்

## துவைத வனத்தில் பாண்டவர்கள்

12 ஆண்டுகால வன வாச காலத்தை கழிக்க துவைத வனத்தில் தங்கியிருந்த பாண்டவர்களுக்கு மார்க்கண்டேயர், நளன்-தமயந்தியின் துயரமான கதையை எடுத்துக் கூறி ஆறுதல்படுத்தினார். மேலும் துவைத வனத்திற்கு வருகை புரிந்த வியாசர், பாண்டவர்களை குறிப்பாக அருச்சுனனை தவமியற்றி தெய்வீக அஸ்திரங்களை பெற்றுக் கொள்ள ஆலோசனை கூறினார். அருச்சுனன் சிவபெருமானை நோக்கி தவமிருந்து தெய்வீக ஆயுதங்கள் பெற கயிலை மலை சென்றான்.  
துவைத வனம் வந்த முனிவர் லோமசர் தருமரை சந்தித்து அகத்தியர், இராமர், பரசுராமர் மற்றும் ரிஷ்யசிருங்கர் மற்றும் தேவ-அசுரப் போர் போன்ற வரலாறுகளை கூறினார்.பாண்டவர்களுடன் லோமச முனிவரும் சேர்ந்து நைமிசாரண்யம், கயை மற்றும் கங்கை ஆறு போன்ற இடங்களுக்கு தீர்த்த யாத்திரை மேற்கொண்டு, மீண்டும் துவைத வனத்தில் தங்கினர்.  
துவைத வனத்தில் பாண்டவர்கள் இருக்கும் போது, ஒருமுறை துரியோதனன் தனது கூட்டாளிகளான துச்சாதனன் மற்றும் கர்ணனுடன் துவைத வனத்திற்குச் சென்று அங்குள்ள குளத்தில் குளித்தனர். அப்போது அக்குளத்தில் குளித்துக் கொண்டிருந்த கந்தர்வர்களின் தலைவன் சித்திரசேனனால் துரியோதனாதிகள் சிறைபிடிக்கப்பட்டனர். இதனை அறிந்த வீமன் உள்ளிட்ட பாண்டவர்கள் கந்தர்வனை வென்று, துரியோதனாதிகளை மீட்டனர்.  
சிறிது காலம் காம்யக வனத்திற்குச் சென்று தங்கிய பாண்டவர்கள், வன வாசத்தின் 12ஆம் ஆண்டின் தொடக்கத்தின் போது மீண்டும் பாண்டவர்கள் துவைத வனத்திற்கு திரும்பினர். 12 ஆண்டு வன வாசம் முடித்த பாண்டவர்கள் ஓராண்டு தலைமறைவு வாழ்க்கை மேற்கொள்ள விராடன் மன்னராக உள்ள மத்சய நாட்டிற்கு சென்றனர்.
# துவைத வனம்

## இதனையும் காண்க

- வன பருவம்
# லாங் உட் சோலா காப்புக் காடு

**லாங் உட் சோலா காப்புக் காடு**, (Longwood Shola Reserve Forest), தமிழ்நாட்டின் நீலகிரி மாவட்டத்தில் உள்ள கோத்தகிரி அருகில் 116 எக்டேர் பரப்பளவில் அமைந்த வெப்பமண்டலக் காப்புக் காடு ஆகும். இது இடைவிடாத நன்னீர் சதுப்பு நிலங்கள் மற்றும் நீரோடைகளைக் கொண்டுள்ளது. இதுவே நீலகிரி மாவட்டத்தில் எஞ்சியிருக்கும் இயற்கை காடு ஆகும். 40 வகையான மரங்கள், நான்கு ஊர்வனவைகள், மேற்குத் தொடர்ச்சி மலைப் பகுதிக்கு மட்டுமே சொந்தமான நீலகிரி மரப்புறா உள்ளிட்ட 177 பறவையினங்கள் மற்றும் 14 தவளை இனங்கள் இங்கு காணப்படுகிறது. இது பல்வேறு உயிரினங்களுக்கு தனித்துவமான வாழ்விடத்தை வழங்குவதில் இந்த தளத்தின் முக்கியத்துவத்தைக் காட்டுகிறது.லாங் உட் சோலா காப்புக் காட்டை ராம்சர் சாசனம் 24 மே 2023 அன்று ராம்சர் ஈர நிலமாக அறிவித்தது.
# லாங் உட் சோலா காப்புக் காடு

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# நிகிதா லால்வானி

**நிகிதா லால்வானி** (*Nikita Lalwani*) இராசத்தானின் கோட்டாவில் பிறந்து வேல்ஸின் கார்டிப்பில் வளர்ந்த ஒரு நாவலாசிரியர். இவருடைய படைப்புகள் பதினாறு மொழிகளில் மொழிபெயர்க்கப்பட்டுள்ளன.